Για μια χούφτα τούβλα

Το Για μια χούφτα τούβλα είναι ελληνική κωμωδία του 1987 που κυκλοφόρησε κατευθείαν σε βίντεο. Το σενάριο έγραψε ο Μάνος Βενιέρης και η σκηνοθεσία είναι του Τάκη Βουγιουκλάκη. Πρωταγωνιστούν οι Κώστας Τσάκωνας, Τάσος Κωστής και Βέρα Γκούμα.

 Πλοκή 
Η ταινία αφηγείται τις περιπέτειες ενός σκληρά εργαζόμενου και τίμιου ράφτη, του Αρίστου Αβράμογλου (Κώστας Τσάκωνας) που είναι νυμφευμένος και έχει δύο παιδιά.

Ο Αρίστος προσπαθεί να χτίσει ένα σπίτι στο οικόπεδο της μητέρας του στην Παιανία, το οποίο όμως είναι εκτός σχεδίου. Στην προσπάθειά του αυτή, αντιμετωπίζει την Ελλάδα της δεκαετίας του 1980: γραφειοκρατία, κυβερνητικά ρουσφέτια και προδότες γείτονες, που τον καταγγέλλουν στην πολεοδομία. Όταν το οικόπεδο μπαίνει στο σχέδιο ο Αρίστος θα μπέι σε νεες περιπέτειες για να βρεί λεφτά να χτίσει. Κάποια στιγμή, ανακαλύπτει ότι η γυναίκα του, Τούλα (Βέρα Γκούμα) τον απατά με τον ντόπιο ταβερνιάρη Ανδρόνικο (Τάσος Κωστής), ο οποίος έχει υποθηκεύσει το σπίτι του, έτσι ώστε να μπορέσει ο Αρίστος να πάρει στεγαστικό δάνειο από την τράπεζα. Τελικά, ο Αρίστος πνίγεται στα χρέη, ενώ η ταινία τελειώνει με την απόπειρά του να πάρει εκ νέου τραπεζικό δάνειο, αυτήν τη φορά για να ξοφλήσει τους τοκογλύφους.

 Διανομή 

 Κώστας Τσάκωνας ως Άριστος Αβράμογλου
 Τάσος Κωστής ως Ανδρόνικος
 Βέρα Γκούμα ως Τούλα Αβράμογλου
 Κώστας Μπακάλης ως τραπεζικός υπάλληλος
 Ευδοκία Πεντζάκη ως Δωροθέα
 Ζαννίνο ως κύριος Μπερλέτης
 Μιχάλης Αρσένης ως γείτονας
 Δημήτρης Μπάνος ως αστυνομικός
 Νίκος Καραγιώργης ως Βάγγος

 Παραπομπές 

 Εξωτερικοί σύνδεσμοι 



Κατηγορία:Ελληνικές κωμικές ταινίες
Κατηγορία:Ταινίες του 1987
Κατηγορία:Ελληνικές ταινίες της δεκαετίας 1980